आज रात या कल जारी होगा सीयूईटी यूजी 2023 का रिजल्ट, यूजीसी अध्यक्ष ने दी जानकारी
सीयूईटी यूजी रिजल्ट किसी भी वक्त जारी हो सकता है। इस संबंध में यूजीसी अध्यक्ष जगदीश कुमार ने ट्वीट करके जानकारी दी है कि नेशनल टेस्टिंग एजेंसी जल्द से जल्द रिजल्ट जारी करने के लिए तेजी से काम कर रहा है। एनटीए का लक्ष्य है
सीयूईटी यूजी रिजल्ट किसी भी वक्त जारी हो सकता है। इस संबंध में यूजीसी अध्यक्ष जगदीश कुमार ने ट्वीट करके जानकारी दी है कि नेशनल टेस्टिंग एजेंसी जल्द से जल्द रिजल्ट जारी करने के लिए तेजी से काम कर रहा है। एनटीए का लक्ष्य है कि रिजल्ट आज रात तक या फिर कल सुबह तक जारी किया जाएगा। देश भर के विभिन्न राज्यों से 14.9 लाख छात्र-छात्राएं सीयूईटी यूजी 2023 की एंट्रेंस एग्जाम में शामिल हुए थे।
इन 5 स्टेप में चेक करें रिजल्ट
स्टेप 1: सीयूईटी की ऑफिशियल वेबसाइट cuet.samarth.ac.in पर जाएं।
स्टेप 2: होम पेज पर, 'CUET UG 2023 Scorecard' लिंक पर क्लिक करें।
स्टेप 3: लॉग इन पेज खुल जाएगा। यहां जरूरी क्रेडेंशियल्स जैसे एप्लीकेशन नंबर, डेट ऑफ बर्थ दर्ज करें।
स्टेप 4: आपका सीयूईटी यूजी स्कोरकार्ड स्क्रीन पर खुल जाएगा। इसे चेक करें।
स्टेप 5: स्कोरकार्ड डाउनलोड करें और आगे के लिए प्रिंटआउट लेकर रख लें।
यूजी कोर्स में एडमिशन के लिए हुई एग्जाम
देश भर के केंद्रीय विश्वविद्यालयों, भाग ले रहे राज्य विश्वविद्यालयों, डीम्ड विश्वविद्यालयों और निजी विश्वविद्यालयों के साथ-साथ इन सभी से सम्बद्ध महाविद्यालयों और अन्य उच्च शिक्षा संस्थानों में संचालित होने वाले ग्रेजुएट लेवल कोर्स में एडमिशन के लिए सीयूईटी यूजी 2023 का आयोजन 21 मई से 23 जून 2023 के बीच किया गया था।
यह परीक्षा देश के कुल 387 शहरों और विदेशों के 24 शहरों में बनाए गए विभिन्न परीक्षा केंद्रों पर आयोजित की गई थी।